CELEX: C2005/193/33
Language: lt
Date: 2005-08-06 00:00:00
Title: Byla C-249/05 Europos Bendrijų Komisijos 2005 m. birželio 15 d. pareikštas ieškinys Suomijos Respublikai

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/21
            
         Europos Bendrijų Komisijos 2005 m. birželio 15 d. pareikštas ieškinys Suomijos Respublikai
   (Byla C-249/05)
   (2005/C 193/33)
   Proceso kalba: suomių
   2005 m. birželio 15 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos D. Triantafyllou ir I. Koskinen, nurodžiusių adresą dokumentams įteikti Liuksemburge, ieškinys Suomijos Respublikai.
   Europos Bendrijų Komisija Teisingumo Teismo prašo:
   
               1)
            
            
               nustatyti, kad Suomijos Respublika neįvykdė įsipareigojimų pagal 1977 m. gegužės 17 d. Šeštosios Tarybos direktyvos 77/388/EEB dėl PVM (1) 21 ir 22 straipsnius bei EB 28 ir 49 straipsnius, numatydama, kad apmokestinamuosius sandorius vykdantys apmokestinamieji asmenys, įsisteigę ne Suomijoje, o kitoje valstybėje narėje arba trečiojoje šalyje, dalyvaujančioje susitarime, numatančiame tarpusavio pagalbą savo apimtimi panašią į numatytą 1976 m. kovo 15 d. Tarybos direktyvoje 76/308/EEB (2) dėl tarpusavio pagalbos patenkinant pretenzijas, susijusias su tam tikromis įmokomis, muitais, mokesčiais ir kitomis priemonėmis, bei 2003 m. spalio 7 d. Tarybos reglamente (EB) Nr. 1798/2003 (3) dėl administracinio bendradarbiavimo pridėtinės vertės mokesčio srityje, panaikinančiame Reglamentą (EEB) Nr. 218/92, privalo paskirti mokesčių atstovą,
            
         
               2)
            
            
               priteisti iš Suomijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Pagal Šeštosios PVM direktyvos 77/388/EEB 21 straipsnio 2 dalį valstybės narės neturi teisės reikalauti, kad kitoje valstybėje narėje įsisteigęs ūkio subjektas paskirtų mokesčių atstovą. Tokiu atveju ne Suomijoje įsisteigusiam ūkio subjektui nebūtina paskirti mokesčių atstovą.
   Šiuo aspektu Suomijos sistema yra tokia: a) jei ūkio subjektas yra apmokestinamasis asmuo, įsisteigęs ne Suomijoje, už pridėtinės vertės mokesčio sumokėjimą atsako klientas („atvirkštinis apmokestinimas“), b) jei ūkio subjektas, įsisteigęs ne Suomijoje, gali užsiregistruoti pridėtinės vertės mokesčio mokėtoju, jis privalo paskirti mokesčių atstovą Suomijoje.
   Suomijos mokesčių atstovo paskyrimo sistema neatitinka Bendrijos teisės. Įpareigojimas paskirti mokesčių atstovą prieštarauja Šeštosios PVM direktyvos 21 straipsnio 2 daliai.
   Suomijos sistema gali leisti ūkio subjektui, įsisteigusiam ne Suomijoje, laisvai pasirinkti užsiregistruoti PVM mokėtoju, bet Suomija neturi teisės tokio pasirinkimo susieti su sąlyga, kad įvykdyta pareiga paskirti mokesčių atstovą. Tai prieštarauja Šeštajai PVM direktyvai ir tiesiogiai pažeidžia Direktyvos 2000/65/EB (4) tikslą bei EB sutartimi garantuojamus laisvo prekių judėjimo ir laisvo paslaugų teikimo principus.
   
      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas, OL L 145, p. 1.
   
      (2)  OL L 73, p. 18
   
      (3)  OL L 264, p. 1.
   
      (4)  2000 m. spalio 17 d. Tarybos direktyva 2000/65/EB, iš dalies pakeičianti direktyvą 77/388/EEB dėl asmens, privalančio mokėti pridėtinės vertės mokestį, nustatymo, OL L 269, p. 44